Tiger afþakkaði þrjár milljónir dala fyrir að spila í Sádi Arabíu Tiger Woods afþakkaði boð um að taka þátt í móti í Sádi Arabíu í næsta mánuði þrátt fyrir að mótshaldarar hafi boðið Tiger þrjár milljónir dala fyrir að taka þátt næstu tvö ár . fréttablaðið / getty Ritstjórn Auglýsing Tiger Woods afþakkaði boð um að taka þátt í móti í Sádi Arabíu í næsta mánuði þrátt fyrir að mótshaldarar hafi boðið Tiger þrjár milljónir dala fyrir að taka þátt næstu tvö ár . Kylfingurinn hefur verið að stýra álaginu og vandað valið þegar kemur að mótum á PGA-mótaröðinni enda brothættur eftir fjölmargar aðgerðir á hné og baki eftir tuttugu ára feril . Þetta verður í annað sinn sem mótið sem er hluti af Evrópumótaröðinni fer fram í Sádi Arabíu og hafa nöfn á borð við Phil Mickelson , Tony Finau og Sergio Garcia staðfest þáttöku sína . Kylfingar sem hafa staðfest þátttöku sína hafa verið gagnrýndir fyrir að samþykkja tilboð frá Sádi Arabíu vegna mannréttindabrota stjórnvalda þar í landi en Tiger segir það ekki ástæðuna fyrir fjarverunni . „ Þetta var langt og erfitt ferðalag og því afþakkaði ég tilboðið . Kannski mun þetta mót leiða til framfara á svæðinu , á sínum tíma lék ég í Dubaí þegar það verkefni var að byrja , núna mætti halda að maður væri að koma til New York þegar maður kemur til Dubaí . Kannski er það framtíðin í Sádi Arabíu . “